கேள்வி: எகிப்தின் சயீது பற்றி நீங்கள் என்ன அறிந்துள்ளீர்கள்?
பதில்: முகமது சயீது பாஷா (Mohamed Sa'id Pasha) (மார்ச் 17, 1822 - சனவரி 17, 1863) இவர் 1854 முதல் 1863 வரை எகிப்து மற்றும் சூடானின் ஆளுநராக இருந்தார். அதிகாரப்பூர்வமாக உதுமானியப் பேரரசு கீழ் இருந்தாலும், நடைமுறையில் மறைமுகமாக சுதந்திரமாக இருந்தார். எகிப்தின் முகமது அலி நான்காவது மகனான இவர் பாரிஸ் படித்தார். மேலும், பிரெஞ்சு மொழி அறிந்து வைத்திருந்தார். இவரது நிர்வாகக் கொள்கைகள் தனிப்பட்ட நில உரிமையாளரின் வளர்ச்சியை ஊக்குவித்தன. மேலும் ஷேக்குகளின் (கிராமத் தலைவர்கள்) செல்வாக்கைக் குறைத்தன. இவர் எகிப்தின் ஆளுநராக இருந்த (1805-48) முகம்மது-அலி பாஷாவின் நான்காவது மகனாவார். ஒரு குழந்தையாக இருந்தபோது, எகிப்தில் வசிக்கும் ஐரோப்பிய தூதர்களை தினமும் சந்திக்குமாறு தனது தந்தையால் இவர் நிர்பந்திக்கப்பட்டார். இதன் விளைவாக இவர் பிரெஞ்சு தூதரான ''பெர்டினாண்ட் டி லெசெப்சு''டன் நட்பு கொண்டார்; இவர்களின் நட்பு பல ஆண்டுகளுக்குப் பிறகு சூயஸ் கால்வாய் கட்டுமானத்திற்கு வழிவகுத்தது. இவரின் தந்தையின் ஆட்சிக் காலத்தில், இவர் கடற்படையின் தலைவரானார். பரஸ்பர பகைமை இருந்தபோதிலும், இவர் தனது மருமகன் முதலாம் அப்பாசு (1848–54) ஆட்சியின் போது பதவியை தக்கவைத்துக் கொண்டார். பின்னர், அப்பாசுக்குப் பின்னர் எகிப்தின் ஆளுநரானார்.
கேள்வி: எகிப்தின் சயீது - நிர்வாகம் பற்றி நீங்கள் என்ன அறிந்துள்ளீர்கள்?
பதில்: இவரது ஆட்சியின் கீழ் பல சட்டங்களும், நிலம் மற்றும் வரி சீர்திருத்தங்களும் மேற்கொள்ளப்பட்டன. எகிப்திய மற்றும் சூடான் உள்கட்டமைப்பில் மேற்கத்திய பாணியைப் பயன்படுத்தி சில நவீனமயமாக்கல்களும் நிகழ்ந்தன. 1854 ஆம் ஆண்டில் சுயஸ் கால்வாய் நிலம் ஒரு பிரெஞ்சு தொழிலதிபரும், தூரருமான பெர்டினாண்ட் டி லெசெப்சு என்பவருக்கு வழங்கப்பட்டது. ஒரு பிரெஞ்சுக்காரருக்கு கால்வாயைக் கட்டியெழுப்ப அனுமது வழங்கப்பட்டதை ஆங்கிலேயர்கள் எதிர்த்தனர். மேலும், இந்த அனுமதியை இரண்டு வருடங்களுக்கு நிறுத்தி வைக்க உதுமானியப் பேரரசை நிர்பந்தித்தனர். அமெரிக்க உள்நாட்டுப் போர் ஒரு பருத்தி பஞ்சத்தைக் கொண்டுவந்தபோது, இவரது ஆட்சியின் போது எகிப்திய பருத்தியின் ஏற்றுமதி அதிகரித்து ஐரோப்பிய ஆலைகளுக்கு முக்கிய ஆதாரமாக அமைந்தது. 1863 இல் இரண்டாம் மெக்சிகன் இராச்சியத்திற்கு எதிரான கிளர்ச்சியைத் தணிக்க பிரான்சின் மூன்றாம் நெப்போலியன் உதவுவதற்காக இவர் சூடான் படையின் ஒரு பகுதியை அனுப்பினார். இவரது ஆட்சியிலேயே பல ஷேக்குகளின் செல்வாக்கு தடை செய்யப்பட்டது.
கேள்வி: எகிப்தின் சயீது - பணிகள் குறித்து விரிவாக சொல்லுங்கள்.
பதில்: 1854 இல் இவர் எகிப்து வங்கியை நிறுவினார். அதே ஆண்டில் நைல் மற்றும் அலெக்சாந்திரியா ஆகியவற்றுக்கிடையே எகிப்தின் முதல் செந்தர இரும்புப் பாதை போடப்பட்டது.
கேள்வி: எகிப்தின் சயீது - இறப்பு பற்றி விளக்கவும்.
பதில்: சனவரி 1863 இல் இறந்த சயீதுவின் உடல் எகிப்து தலைநகரான கெய்ரோ உள்ள இமாம் ஐ-ஷாஃபியின் கல்லறையில் அடக்கம் செய்யப்பட்டது. இவருக்குப் பிறகு இவரது மருமகன் இசுமாயில் பாஷா என்பவர் பதவிக்கு வந்தார்.
கேள்வி: எகிப்தின் சயீது - மேலும் படிக்க என்பது என்ன?
பதில்: * பகுப்பு:சுயஸ் கால்வாய் பகுப்பு:1863 இறப்புகள் பகுப்பு:1822 பிறப்புகள்